L 37/18
BG
Официален вестник на Европейския съюз
18.2.2022 г.
(12)
Полша е уведомила Комисията за огнища на инфекция с вируса на бяс в няколко региона на войводство Mazowieckie и войводство Świętokrzyskie, които понастоящем са включени в списъка в част I от приложение III към Регламент за изпълнение (ЕС) 2021/620 като зони със статут „свободен от болест“.
Поради това засегнатите региони следва да бъдат заличени от посочения списък и вписването за тази държава членка в посочения списък следва да бъде съответно изменено.
(13)
За инфекция с вируса на бяс Полша и Румъния са подали до Комисията заявления техните програми за ликвидиране да бъдат одобрени.
След извършената от Комисията оценка беше установено, че тези заявления отговарят на критериите за одобряване на програми за ликвидиране, определени в част II, глава 2 от Делегиран регламент (ЕС) 2020/689.
Поради това държавите членки или зоните от тях, попадащи в обхвата на посочените програми за ликвидиране, следва да бъдат включени в списъка в част II от приложение III към Регламент за изпълнение (ЕС) 2021/620 като имащи одобрена програма за ликвидиране на инфекция с вируса на бяс.
(14)
По отношение на инфекция с вирусна диария по говедата Австрия, Финландия и Швеция са подали до Комисията информация, от която е видно, че условията за признаване на статут „свободен от болест“ от инфекция с вирусна диария по говедата, определени в Делегиран регламент (ЕС) 2020/689, са изпълнени за целите им територии.
Освен това Германия е подала до Комисията информация, от която е видно, че условията за признаване на статут „свободен от болест“ от вирусна диария по говедата са изпълнени за някои зони от нейната територия.
Германия също така е подала до Комисията заявления за одобряване на програми за ликвидиране за други зони от нейната територия.
След извършената от Комисията оценка беше установено, че тези заявления отговарят на критериите за предоставяне на статут „свободен от болест“ или за одобрение на програми за ликвидиране на вирусна диария по говедата, определени в част II, глава 2 от Делегиран регламент (ЕС) 2020/689.
Поради това посочените държави членки или зони от тях следва да бъдат съответно включени в списъка в приложение VII към Регламент за изпълнение (ЕС) 2021/620 съответно като имащи статут „свободен от болест“ от вирусна диария по говедата или като имащи одобрена програма за ликвидиране на вирусна диария по говедата.
(15)
Испания е уведомила Комисията за огнища на инфекция с вируса на болестта син език, серотип 4, в автономна област Castilla-La Mancha, което има отражение за регионите Peñarroya-Pueblonuevo, Hinojosa del Duque (Pedroches II), Pozoblanco (Pedroches I), Villanueva de Córdoba (Pedroches III), Montoro (Alto del Guadalquivir), Andújar и Linares в автономна област Andalucia.
Огнищата са засегнали и регионите на Almadén, Almodóvar del Campo и Piedrabuena в автономна област Castilla-La Mancha, както и провинция Badajoz и региони Coria, Valencia de Alcántara, Cáceres и Trujillo y Logrosán (Zorita) в автономна област Extremadura.
Посочените засегнати региони, които се намират съответно в автономна област Andalucia, автономна област Extremadura и автономна област Castilla-La Mancha, понастоящем са включени в списъка със статут „свободен от болест“ по отношение на инфекция с вируса на болестта син език в част I от приложение VIII към регламент за изпълнение (ЕС) 2021/620.
Статутът „свободен от болест“ на посочените региони по отношение на инфекция с вируса на болестта син език следва да бъде отнет, а вписването за Испания в посочения списък следва да бъде съответно изменено.
(16)
Освен това Португалия е уведомила Комисията за огнища на инфекция с вируса на болестта син език, серотип 4, в областите Castelo Branco и Setubal.
Тъй като областите Castelo Branco и Setubal, като част от Португалия, са разположени в зоните със статут „свободен от болест“, включени в списъка в част I от приложение VIII към Регламент за изпълнение (ЕС) 2021/620, техният статут „свободен от болест“ по отношение на инфекция с вируса на болестта син език следва да бъде отнет, а вписването за Португалия в посочения списък следва да бъде съответно изменено.
(17)
Освен това по отношение на инфекция с вируса на болестта син език Испания е подала до Комисията заявление за одобрение на изборна програма за ликвидиране на болести.
След извършената от Комисията оценка беше установено, че това заявление отговаря на критериите, определени в част II, глава 2 от Делегиран регламент (ЕС) 2020/689.
Поради това зоните, попадащи в обхвата на посочената програма за ликвидиране, следва да бъдат включени в списъка в част II от приложение VIII към Регламент за изпълнение (ЕС) 2021/620 като имащи одобрена програма за ликвидиране на инфекция с вируса на болестта син език.
(18)
По отношение на болестта инфекциозна хематопоетична некроза (IHN) Дания е уведомила Комисията, че условията за запазване на статута „свободен от болест“ вече не са изпълнени.
Дания е включена в списъка в част I от приложение XIII към Регламент за изпълнение (ЕС) 2021/620.
Поради това вписването за Дания следва да бъде заличено от посочения списък.